གཞན་ལ་ཚེ་ཡི་དབང་བསྐུར་ནཿསློབ་མ་ཁྲུས་བྱས་བགེགས་དང་ཕྲལཿསྲུང་འཁོར་བསྒོམས་ལ་མཎྜལ་ཕུལཿལོ་རྒྱུས་བཤད་ལ་སྐྱབས་སེམས་དང་ཿརྒྱུན་བཤགས་བྱས་རྗེས་གསོལ་བ་གདབཿའཆི་མེད་མགོན་པོ་པདྨའབྱུང་ཿསྲོག་གི་འཇིགས་པས་སྐྲག་པ་ལཿཐུགས་རྗེ་ཆེན་པོས་ཉེར་དགོངས་ནསཿཚེ་ཡི་དབང་དང་དངོས་གྲུབ་སྩོལཿལན་གསུམ་རྗེས་སུ་སློབ་མ་ནིཿལས་ཆུས་བསངས་ལ་གུ་རུར་བསྐྱེདཿསྤྱི་བོར་ཚེ་དཔག་མེད་ཡབ་ཡུམཿམཉམ་པར་སྦྱོར་བའི་མཁའ་གསང་ནསཿབདེ་ཆེན་བྱང་སེམས་བདུད་རྩིའི་རྒྱུནཿབབས་པས་ལུས་གང་བདེ་བས་མྱོསཿརྡོ་རྗེའི་སྲོག་ལ་དབང་ཐོབ་དམིགསཿསྤོས་རོལ་དང་བཅས་ཡེ་ཤེས་དབབཿ